CELEX: 62012TN0040
Language: et
Date: 2012-01-30 00:00:00
Title: Kohtuasi T-40/12: 30. jaanuaril 2012 esitatud hagi — European Dynamics Luxembourg ja Evropaiki Dinamiki-Proigmena Sistimata Tilepikoinonion Pliroforikis kai Tilematikis versus Euroopa Politseiamet (Europol)

14.4.2012   
            
            
               ET
            
            
               Euroopa Liidu Teataja
            
            
               C 109/18
            
         30. jaanuaril 2012 esitatud hagi — European Dynamics Luxembourg ja Evropaiki Dinamiki-Proigmena Sistimata Tilepikoinonion Pliroforikis kai Tilematikis versus Euroopa Politseiamet (Europol)
   (Kohtuasi T-40/12)
   2012/C 109/40
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Ettelbrück, Luksemburg) ja Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Ateena, Kreeka) (esindaja: advokaat B. Christianos)
   
      Kostja: Euroopa Politseiamet (Europol)
   
      Nõuded
   
   Hageja palub Üldkohtul:
   
               —
            
            
               tühistada Euroopa Politseiameti (Europol) 22. novembri 2011. aasta otsus, millega lükati tagasi selle konsortsiumi pakkumus avalikus hankemenetluses D/C3/1104, kuhu hagejad kuuluvad;
            
         
               —
            
            
               mõista kõik hagejate kantud kohtukulud välja EUROPOL-ilt.
            
         
      Väited ja peamised argumendid
   
   Hagejate sõnul tuleb vaidlustatud otsus tühistada ELTL artikli 263 alusel järgmistel põhjustel, mis on jagatud kolmeks väiteks:
   
               1.
            
            
               Esimene väide, et Europol lükkas hagejate pakkumuse tagasi põhjendamatult, väites, et hagejad olid oma pakkumust tehnilisest ja finantsilisest küljest muutnud, nii et Europoli otsus jätta hagejad hankemenetlusest välja ei tugine ühelegi õiguslikule alusele.
            
         
               2.
            
            
               Teine väide, et Europol teatas hagejatele põhjendamatult, et nende pakkumus on ebatäpne, ja lükkas selle tagasi, kuigi Europol ise tingis ja lubas või sallis seda, et terminite „out of the box” ja „customisation” tähendus on ebamäärane ja ebaselge, rikkudes läbipaistvuse põhimõtet.
            
         
               3.
            
            
               Kolmas väide, et jättes hagejate pakkumuse hankemenetlusest välja, rikkus Europol proportsionaalsuse põhimõtet lepingutingimuste kohaldamisel.